బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
Gold Rates: పెరిగిన బంగారం ధరలు.. తగ్గిన వెండి
గత మూడు రోజులుగా బంగారం పెరుగుతూనే ఉన్నాయి. వెండి ధరల జోరుకు డిసెంబర్‌ 5న బ్రేకులు పడ్డాయి.
Samayam Telugu | Updated:
Dec 5, 2018, 08:20PM IST
Gold Rates: పెరిగిన బంగారం ధరలు.. తగ్గిన వెండి
బంగారం ధరలు నేటి ట్రేడింగ్‌లోనూ పెరిగాయి. మంగళవారం రూ.390 పెరగగా, బుధవారం మరో 100 రూపాయల ధర పెరిగింది. బుధవారం (డిసెంబర్‌ 5) ఢిల్లీలో 10 గ్రాముల 24 క్యారెట్ల బంగారం ధర రూ.31,850 నుంచి 31,950 అయింది. 10 గ్రాముల 22 క్యారెట్ల బంగారం ధర రూ.31,800 వద్ద కొనసాగుతోంది.
బంగారం ధరలు పెరిగినా వెండి ధరలు పతనమయ్యాయి. బుధవారం వెండి ధర రూ. 140 తగ్గింది. దీంతో కిలో వెండి ధర రూ.37,740 నుంచి 37,600 చేరుకుంది. గత రెండు రోజుల్లోనే రూ.1200 పెరిగిన వెండి ధరలు నేటి ట్రేడింగ్‌లో కాస్త తగ్గాయి.
ప్రభుత్వ సార్వభౌమ పసిడి పథకంలో 8 గ్రాముల బంగారం ధర రూ.100 పెరిగి రూ.24,800 కి చేరింది. ఇక వారంతపు వెండి ధర కేవలం రూ.26 పెరిగి రూ.36,394కి చేరుకుంది. ఇక 100 వెండి నాణేల కొనుగోలు ధర రూ. 100 పెరిగింది. దీంతో కొనుగోలు ధర రూ.73,000 కాగా.. అమ్మకం ధర రూ.74,000 అయింది.
అంతర్జాతీయంగా చూస్తే బంగారం ధరలు తగ్గాయి. ఔన్స్ బంగారం ధర 0.2 శాతం తగ్గడంతో 1,235.31 డాలర్లకు చేరుకుంది. యూఎస్ గోల్డ్ ఫ్యూచర్స్‌లో బంగారం ధర 0.5 శాతం తగ్గి 1240.7 డాలర్లుగా ఉంది.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.